Jegyzőkönyv kivonat

Készült: 2016.november 03.–án Kunszentmárton Köztársaság tér 8. szám, I. emeleti Tanácskozó termében a Tiszazugi Leader Egyesület 3A Takarékszövetkezetnél vezetett működési hitel visszafizetése, és a következő évi hitelszerződés megkötése érdekében. 

Jelen vannak: 


Győri Imre - Egyéni vállalkozó


Samu István – vállalkozó            

Hegyes Zoltán – Cibakháza Nagyközség Önkormányzat
· Vegyesüzemi Horgász Egyesület

Fazekas János – elnök


        - Kunszentmárton Város Önkormányzata Képviseletében


          Fialka György – Kinizsi Horgász Egyesület

· Csépa Község Önkormányzata


Sárközi György- Civil Sárköziné Papp Éva képviselője


Tálas László – Tiszazugi Turizmus Szövetség


Iglódi Ferenc -Vállalkozó


Szendreiné Kiss Erzsébet – Tiszainoka Község Önkormányzat


Burka István – Nagyrév Község Önkormányzat


Lendvai Orsolya- Tiszaföldvár Város Önkormányzata képviseletében


Pásztor Lajos- Civil


Birgés Brigitta- jegyzőkönyv vezető

Kecskés Marietta – munkaszervezet vezető


Bíró Csaba - munkaszervezet

Fazekas János: Tisztelettel köszöntött minden jelenlévőt.  Jegyzőkönyv hitelesítőnek Samu István és Győri Imre Urakat javaslom, aki egyetért, kézfeltartással jelezze. Jegyzőkönyvvezetésre javaslom Birgés Brigittát. Aki egyetért, kézfeltartással jelezze. Köszönöm, az elnökség egyhangúan megszavazta jegyzőkönyv hitelesítőnek Samu István és Győri Imre Urakat, illetve jegyzőkönyvvezetőnek Birgés Brigittát. Megkérem a megválasztott személyt, hogy a feladatot ellássa. Mai taggyűlésünk első és második pontja összefüggésben van egymással a Tiszazugi Leader Egyesület 2016. évi 3A Takarékszövetkezetnél vezetett működési hitel visszafizetése, és a következő évi hitelszerződés megkötése.
Napi rendi pont: 
1./ A Tiszazugi LEADER Egyesület 2016 évi működési hitel visszafizetésének feltételei

Előadó: Kecskés Marietta 

Kecskés Marietta ismertette, hogy a 2016. évben 4 millió Forint működési hitel még jelenleg nincs felhasználva teljes egészében, de az idei várható november december havi bérköltség, bérleti és egyéb rezsi költségek hozzávetőlegesen kimerítik az idei évre kapott hitelkeretet.

A munkaszervezet 2015. november óta nem nyújt be kifizetést, saját önerőből (tagdíjak), a Helyi Fejlesztési Stratégia kidolgozására kapott összegből, a vállalkozói tevékenység (pályázatírás) bevételéből és a hitelkeretből működik már egy éve.

Sajnálatos módon a 2014-2020 fejlesztési időszaki pályázati kiírásai, és így a HACS működési forrásai is jelentős késésben vannak, híreink szerint néhány Egyesület már nem is tudta folytani a működését a fentiek miatt. Mi szeretnénk kitartani, hiszen amelyik területen megszűnik a HACS, ott a pályázatok megnyitása nem lesz lehetséges. 

Jelenlegi kérésünk ezért a tagság felé a tagi kölcsön nyújtása, akár felajánlások, akár a lakosságszám arányos táblázat segítsége alapján.

A befizetett tagi kölcsönökből mielőbb tisztázásra kerülne a 2016 évi hitel, és azt követően a 2017. évre vonatkozó újabb, immár 5 Millió Forint összegű hitelkérelem még december hónapban benyújtásra kerülne.

Az előző évek tapasztalata alapján így már január elején rendelkezésre állna a Tiszazugi Leader Egyesület részére a hitelkeret, amelyből a jelenleg befizetett tagi kölcsönöket rendezni tudjuk. ( A részleteket egy kölcsönszerződés fogja tartalmazni)
Fazekas János: Elfogadásra javaslom a táblázatban szereplő lakosságszám alapján készített táblázat szerinti tagi kölcsön összegeket, aki egyetért, az kézfeltartással jelezze.

Köszönöm megállapítom, hogy egyöntetű kézfeltartással elfogadásra került 2016. évi
3A Takarékszövetkezetnél vezetett működési hitel visszafizetése a lakoságszám alapján számított táblázat szerinti tagi kölcsönösszegek befizetése, mely az Önkormányzatok számára előterjesztés formájában megküldésre kerül a soron követkető testületi ülésen való megtárgyalás céljából.
4./2016 (XI. 03.) HATÁROZAT
A taggyűlés egyhangúan elfogadta az előterjesztett táblázatban szereplő tagi kölcsön összegeket az Önkormányzatok képviselőtestületi ülésére való előterjesztés megküldésével.
                                                                     Kmf.  
Fazekas János

                 Elnök

A kivonat hiteles.

Kunszentmárton, 2016.11.03.
